[pic] | KUMMISSJONI TAL-KOMUNITAJIET EWROPEJ | Brussel 26.9.2006 SEG(2006) 1176 finali ITTRA TA’ EMENDA Nru 2 GĦALL-ABBOZZ TA’ BAĠIT PRELIMINARI GĦALL-2007 DIKJARAZZJONI ĠENERALI TAD-DĦUL DIKJARAZZJONI TAD-DĦUL U L-INFIQ BIT-TAQSIMA Taqsima III - Il-Kummissjoni (preżentata mill-Kummissjoni) ITTRA TA’ EMENDA Nru 2GĦALL-ABBOZZ TA’ BAĠIT PRELIMINARI GĦALL-2007 DIKJARAZZJONI ĠENERALI TAD-DĦUL DIKJARAZZJONI TAD-DĦUL U L-INFIQ BIT-TAQSIMA Taqsima III - Il-Kummissjoni Wara li kkunsidrat: - it-Trattat li jistabbilixxi l-Komunità Ewropea, u partikolarment l-Artikolu 272 tiegħu, - it-Trattat li jistabbilixxi l-Komunità Ewropea ta’ l-Enerġija Atomika, u b'mod partikolari l-Artikolu 177 tiegħu, - - ir-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej[1], u b'mod partikolari l-Artikolu 34 tiegħu, il-Kummissjoni Ewropea qiegħda b’dan tippreżenta lill-awtorità baġitarja l-ittra ta’ emenda Nru 2 għall-abbozz ta’ baġit preliminari għall-2007 għar-raġunijiet indikati fil-memorandum ta’ spjegazzjoni. Werrej 1. Introduzzjoni 4 2. Fond Ewropew ta’ Aġġustament għall-Globalizzazzjoni (EGF) 6 3. Fond Internazzjonali Għall-Irlanda 2007-2010 6 4. Protezzjoni ta’ l-Interessi Finanzjarji tal-Komunità (Hercule) 7 5. Bidliet li joħorġu mill-Qafas Finanzjarju Multi-annwali ġdid 8 6. Fondi Strutturali u ta’ Koeżjoni u l-Fond Ewropew għas-Sajd 8 7. Ċentru Konġunt tar-Riċerka (JRC) 10 8. Aġġustamenti fil-baġit wara l-immodernizzar tas-sistema ta’ kontabilità 11 8.1. Kopertura ta’ l-ispiża in konnessjoni ma’ l-amministrazzjoni tat-teżor 11 8.2. Il-Ħolqien ta’ punt ġdid tal-baġit 21 01 04 10 – Kontribuzzjoni ta’ l-EDF lill-ispiża komuni amministrattiva ta’ appoġġ: 12 9. Fond Ewropew għall-Investimenti 12 10. Il-pjattaforma ta’ l-Organizzazzjonijiet Soċjali Non governattivi Ewropej 13 11. Parteċipazzjoni tal-Konfederazzjoni Żvizzera fil-Programmi Komunitarji 13 TABELLA MQASSRA SKOND IT-TITOLI TAL-QAFAS FINANZJARJU 14 DIKJARAZZJONI ĠENERALI TAD-DĦUL DIKJARAZZJONI TAD-DĦUL U L-INFIQ GĦAL KULL TAQSIMA Ir-rendikont ġenerali tad-dħul u r-Rendikont tad-dħul u n-nefqa bit-taqsima huma mibgħuta separatament permezz tas-sistema SEI-BUD. Verżjoni bl-Ingliż tar-rendikont ġenerali tad-dħul u r-rendikont tad-dħul u n-nefqa għal kull taqsima hi annessa għall-informazzjoni bħala anness tal-baġit. MEMORANDUM TA’ SPJEGAZZJONI 1. INTRODUZZJONI L-adattamenti għall-Abbozz Preliminari tal-Baġit għall-2007 (PDB 2007), inklużi fl-Ittra ta’ Emenda Nru 2 (AL 2) jaqgħu taħt żewġ kategoriji wiesgħa: dawk li għandhom impatt finanzjarju nett, u dawk li sempliċement huma dwar aġġustamenti għar-rimarki tal-baġit u korrezzjonijiet oħra tekniċi. Dawk il-bidliet b’effett finanzjarju nett huma li ġejjin: - L-aspetti baġitarji tal-ħolqien tal-Fond Ewropew ta’ Aġġustament għall-Globalizzazzjoni (EGF), għandhom jitqiesu wara l-approvazzjoni fis-17 ta’ Mejju 2006 tal-Ftehim Interistituzzjonali bejn il-Parlament Ewropew, il-Kunsill u l-Kummissjoni dwar dixxiplina baġitarja u amministrazzjoni finanzjarja soda. EUR 500 miljuni f’approprjazzjonijiet ta’ impenn huma għalhekk imdaħħla fir-riserva. - Sakemm isseħħ l-adozzjoni tal-proposta għal regolament ġdid tal-Kunsill dwar kontribuzzjonijiet finanzjarji tal-Komunità għall-Fond Internazzjonali għall-Irlanda (IFI), huwa propost li jitqegħdu EUR 15 miljuni f’approprjazzjonijiet ta’ impenn fir-riserva. - Wara l-adozzjoni mill-Kummissjoni fit-28 ta’ Ġunju 2006 tal-proposta għal Deċiżjoni li temenda u testendi d-Deċiżjoni Nru 804/2004/KE dwar programm ta’ azzjoni Komunitarja biex jippromwovi attivitajiet fil-qasam tal-protezzjoni ta' l-Interessi finanzjarji tal-Komunità (Hercule II), huwa propost li jiżdied il-livell ta' impenn (+EUR 6 miljuni) u l-approprjazzjonijiet ta’ ħlas (+EUR 4,4 miljuni) imdaħħa fir-riserva għal dan il-programm. - Il-bidliet li jirriflettu l-varjazzjoni tal-komponenti ta’ l-Intestatura 1b fil-bażijiet legali li ġew adottati, dwar il-pakketti rispettivi li kienu magħrufa fiż-żmien tat-tħejjija tal-PDB 2007. Il-Kontribuzzjoni ta’ l-Intestatura 1b għall-Istrument tal-Viċinat u Sħubija Ewropew issa ddaħħlet fil-baġit. Għall-approprjazzjonijiet ta’ impenn l-impatt finanzjarju nett huwa żero iżda hemm żieda fl-approprjazzjonijiet tal-ħlas ta’ EUR 8,4 miljuni. Hemm ukoll bidliet ta’ natura simili, li jirriflettu varjazzjonijiet fil-pakketti ta’ “konverġenza” u ta’ “non-konverġenza” tal-Fond Ewropew tas-Sajd, ghalkemm f’dan il-każ l-impatt finanzjarju huwa żero kemm għall-approprjazzjonijiet ta’ impenn kif ukoll ta’ ħlas. Fil-qosor, dawn il-modifiki jikkonċernaw l-aktar approprjazzjonijiet ta’ impenn li għandhom jiddaħħlu fir-riserva (EUR 500 miljuni għall-EGF, EUR 15-il miljun għall-IFI u EUR 6 miljuni għall-Hercule II, kollha taħt Intestatura 1a). Għall-approprjazzjonijiet ta’ ħlas EUR 4,4 miljuni huma dwar approprjazzjonijiet ta’ ħlas għall-Hercule II, li għandhom jiddaħħlu fir-riserva għal Intestatura 1a. EUR 8,4 miljuni f’approprjazzjonijiet addizzjonali ta’ ħlas huma mitluba għal Intestatura 1b. It-tieni kategorija ta’ aġġustamenti hija ta’ natura teknika, u tinvolvi l-aktar l-aġġornament tar-rimarki tal-baġit: - Il-modifika tar-rimarki tal-baġit biex jitqies il-pakkett leġiżlattiv rivedut, adottat mill-Kummissjoni fl-24 ta' Mejju 2006. L-atti leġiżlattivi emendati proposti huma konsistenti mal-limiti tan-nefqa annwali miftehma fil-qafas finanzjarju multi-annwali ġdid. - Għall-Fondi Strutturali u l-Fond Ewropew tas-Sajd, l-aġġornamenti iqisu l-adozzjoni ta' l-atti legali. - Biex tiġi assigurata sistema omoġenja ta’ promozzjoni għall-istaff kollu tal-Kommunità, qed jiġu proposti adattamenti għall-pjan ta’ stabbilimenti taċ-Ċentru Konġunt ta’ Riċerka (JRC). - Wara l-modernizzazzjoni tas-sistema ta’ kontabilità, jeħtieġ ukoll li titressaq proposta biex jinħolqu, b’annotazzjoni nominali “p.m”, żewġ linji tal-baġit: 27 01 12 02 “Kopertura ta’ nefqa rigward l-amministrazzjoni tat-teżor” u 21 01 04 10 “Kontribuzzjoni EDF għan-nefqa amministrattiva komuni ta’ appoġġ”, it-tnejn li huma proposti diġà fil-PDAB 5/2006. - Biex titqies il-proposta leġiżlattiva li jmiss dwar iż-żieda fil-kapital tal-Fond ta’ Investiment Ewropew, ir-rimarki tal-baġit dwar in-nota ta’ nefqa 01 04 09 01 “Dispożizzjoni EIF għall-ishma mħallsa ta’ kapital sottoskritt”, u l-artiklu tad-dħul 850 “Dividendi EIF għandhom jiġu aġġornati. - Korrezzjoni teknika hi meħtieġa biex jiġi ffinanzjat l-Artikolu tal-baġit 04 04 09 “Appoġġ għall-ispejjeż kurrenti tal-Pjattaforma ta' Organizzazzjonijiet Soċjali Ewropej non-governattivi” taħt l-Intestatura 3b tal-qafas finanzjarju multi-annwali ġdid, minflok Intestatura 1a kif jidher fil-PDB. Dan jinvolvi ċ-ċaqlieq ta’ EUR 620,000 kemm fl-approprjazzjonijiet kif ukoll fil-ħlas mill-Intestatura 1a għall-Intestatura 3b. - Ir-rimarki tal-baġit ta’ numru ta’ programmi Komunitarji (Il-Programm Statistiku Komunitarju, Tagħlim matul il-Ħajja, iż-Żgħażagħ fl-Azzjoni, Medja, l-Aġenzija Ambjentali Ewropea) għandhom jiġu aġġornati biex jirriflettu ftehim dwar il-parteċipazzjoni tal-Konfederazzjoni Żvizzera. Fl-aħħarnett, permezz ta’ din l-ittra ta’ emenda, il-Kummissjoni tiġbed l-attenzjoni tal-Parlament Ewropew u tal-Kunsill dwar il-konsegwenzi ta’ dewmien possibbli fl-adozzjoni ta’ ċerti bażijiet legali ġodda fil-qasam ta’ l-azzjonijiet esterni, u l-azzjonijiet remedjali proposti li jistgħu jkunu meħtieġa qabel il-bażijiet legali ġodda jidħlu fis-seħħ. Fil-qafas tan-negozjati dwar Ftehim Interistituzzjonali (IIA) dwar dixxiplina tal-baġit u amministrazzjoni finanzjarja soda, intlaħaq ftehim politiku dwar il-ħtieġa ta’ programmi ġodda u l-pakketti finanzjarji relatati. Minkejja dan, il-bażijiet legali ta’ ċerti programmi jistgħu ma jkunux approvati sa tmiem l-2006. Dan joħloq vojt legali, b’mod partikolari għall-programmi li għaddejjin u li jiskadu fi tmiem l-2006, li ser ikunu kkonsolidati fi strumenti ġodda. Għalhekk, il-Kummissjoni beħsiebha tassigura l-mezzi għall-azzjonijiet li qed isiru bħalissa biex ikunu kompletati kif suppost u x-xoghol ta' tħejjija għall-programmi ġodda jkun operattiv meta l-bażijiet legali relevanti jiġu adottati. Bid-deċentralizzazzjoni, il-Kummissjoni tiddependi parzjalment fuq l-assistenza teknika u l-appoġġ amministrattiv abbinati mal-programm li jiġu implimentati (l-hekk imsejħa linji BA). Biex tiġi assigurata l-kontinwità amministrattiva tal-programmi li qed isiru (li diġà ġew approvati), u meta jitqiesu l-ftehim politiku, li fuqu huma bbażati, li ntlaħaq fl-IIA dwar il-programmi l-ġodda u l-pakketti finanzjarji relatati, il-Kummissjoni beħsiebha tkompli tgħabbi lill-programmi relevanti bin-nefqa ta' l-assistenza teknika u l-appoġġ amministrattiv meħtieġa ghall-implimentazzjoni xierqa, anki fil-każ ta’ fażi tranżitorja qabel l-adozzjoni finali tal-bażijiet legali ġodda. 2. FOND EWROPEW TA’ AġġUSTAMENT GħALL-GLOBALIZZAZZJONI (EGF) Il-Fond Ewropew ta’ Aġġistament ghall-Globalizzazzjoni huwa mfisser f'Punt 28 ta' l-IIA: “Il-Fond Ewropew ta’ Aġġustament għall-Globalizzazzjoni huwa intiż biex jipprovdi appoġġ addizzjonali għall-ħaddiema li jsofru l-konsegwenzi ta' bidliet strutturali ewlenin fix-xejriet kummerċjali dinjin, biex jgħinhom fl-integrazzjoni mill-ġdid tagħhom fis-suq tax-xogħol. Il-Fond m’għandux jaqbeż l-ammont massimu annwali ta’ 500 miljun euro (prezzijiet kurrenti) li jistgħu jittieħdu minn kwalunkwe marġini eżistenti taħt l-ammont massimu ta’ nefqa globali tas-sena ta’ qabel, u/jew minn approprjazzjonijiet ta’ impenn kanċellati mis-sentejn ta’ qabel, esklużi dawk marbuta ma’ l-intestatura 1b tal-qafas finanzjarju. L-approprjazzjonijiet ser jiddaħħlu fl-estimi ġenerali ta’ l-Unjoni Ewropea bħala dispożizzjoni permezz tal-proċedura normali ta’ l-estimi hekk kif il-Kummissjoni tkun identifikat il-marġini suffiċjenti u/jew tkun ħassret l-impenji, kif deskritt fit-tieni paragrafu. (…) L-approprjazzjonijiet ta’ impenji korrispondenti għandhom jiddaħħlu fl-estimi taħt l-intestatura relevanti, jekk meħtieġ ‘il fuq mill-ammonti massimi kif stabbiliti fl-Anness 1.” Għalhekk, il-Kummissjoni tipproponi l-ħolqien ta’ artikolu ġdid fl-Abbozz ta’ Baġit Preliminari, 40 02 43, imsejjaħ "Riserva għall-Fond Ewropew ta’ Aġġustament għall-Globalizzazzjoni”, u l-allokazzjoni ta’ l-ammont massimu permissibbli ta' EUR 500 miljun bħala approprjazzjonijiet ta' impenn. Fil-fatt, il-marġini disponibbli huma ta’ iktar minn EUR 500 miljun kif turi d- data li ġejja: - Il-marġini li jaqa' taħt il-limitu tan-nefqa globali għas-sena finanzjarja 2006 jammonta għal EUR 2,504,090,676 jiġifieri d-differenza bejn l-approprjazzjonijiet totali għall-impenji (EUR 121,190,909,324) u l-limitu tal-Perspettiva Finanzjarja għall-2006 (EUR 123,695,000,000). - L-approprjazzjonijiet ta’ impenn totali li jiskadu li ġew identifikati fil-Kontijiet Annwali Provviżorji tal-Komunitajiet Ewropeej għas-sena finanzjarja 2005 (esklużi dawk relatati ma’ Intestatura 1b) jammontaw għal EUR 612 430 585,24[2]. L-eżiġenzi ta' l-approprjazzjonijiet ta' ħlas jiġu stabbiliti fl-istess ħin li l-Kummissjoni tippreżenta lill-awtorità tal-baġit bi proposta għal deċiżjoni biex jiġi mobiliżżat l-EGF, u għat-trasferiment tal-linja tal-baġit relevanti (04 05 01). Għalhekk, il-linja tal-baġit ta’ riserva ser ikollha annotazzjoni nominali (“p.m”) għall-approprjazzjonijiet ta’ ħlas f’dan l-istadju. Baġit ta’ emenda jkun meħtieġ biss jekk l-approprjazzjonijiet ta’ ħlas ma jistgħux ikunu disponibbli permezz ta’ trasferiment minn Titolu 04, jew minn titoli oħra, ghall-EGF. 3. FOND INTERNAZZJONALI GħALL-IRLANDA 2007-2010 Il-Fond Internazzjonali għall-Irlanda (IFI) twaqqaf fl-1986 biex jikkontribwixxi għall-implimentazzjoni ta’ Artikolu 10(a) tal-Ftehim Anglo-Irlandiż tal-15 ta’ Novembru 1985 li jipprovdi li “ż-żewġ gvernijiet għandhom jikkooperaw biex jippromwovu l-iżvilupp ekonomiku u soċjali ta’ dawk iż-żoni taż-żewġ partijiet ta' l-Irlanda li l-aktar li sofrew mill-konsegwenzi ta' l-instabbilità tas-snin riċenti, u għandhom jikkunsidraw il-possibbilità li jiksbu appoġġ internazzjonali għal ħidmiethom". L-għanijiet ta’ l-IFI huma li “jippromwovi l-progress ekonomiku u soċjali u li jinkoraġġixxi l-kuntatt, id-djalogu u r-rikonċiljazzjoni bejn in-nazzjonalisti u l-unjonisti fl-Irlanda”. L-iżvilupp ekonomiku u soċjali biex ikun hemm paċi u rikonċiljazzjoni huwa proċess fit-tul. Bħala strument biex jintlaħaq dan il-għan, l-IFI tikkomplementa l-azzjoni li ttieħdet fil-Programmi ta’ l-UE għall-Paċi u r-Rikonċiljazzjoni fl-Irlanda ta’ Fuq u r-Reġjun tal-Fruntiera ta’ l-Irlanda (“PEACE I” 1995-1999, “PEACE II” 2000-2006 u “PEACE III” 2007-2013)[3] stipulati skond ir-Regolament tal-Kunsill (KE) Nru 1260/1999 tal-21 ta’ Ġunju 1999 li jistabbilixi d-dispożizzjonijiet ġenerali tal-Fondi Strutturali. Il-Kommunità ipprovdiet kontribuzzjonijiet finanzjarji lill-Fond mill-1989. Għall-perjodu 2005 sa l-2006 ġew impenjati EUR 15 miljun mill-baġit ta’ l-UE għal kull sena, skond ir-Regolament tal-Kunsill (KE) 177/2005 ta’ l-24 ta’ Jannar 2005 dwar il-kontribuzzjonijiet finanzarji tal-Komunità lill-Fond Internazzjonali għall-Irlanda. Dak ir-Regolament jiskadi fil-31 ta’ Diċembru 2006. Il-Fond Internazzjonali, konxju li l-livell attwali ta’ appoġġ internazzjonali ma jistax jinżamm b’mod indefinit, irreveda l-istrutturi u l-priijoritajiet tiegħu fl-2005, biex jiddefinixxi mill-ġdid il-missjoni tiegħu fid-dawl tar-realtajiet ġodda, u adotta qafas strateġiku li għandu jwassal għat-tmiem tal-Fond fl-2010. Din l-istrateġija hija msejħa “Il-Qsim ta’ dan l-Ispazju” u tniedi l-fażi finali ta’ l-attivitajiet tal-Fond (2006-2010). Matul dan il-perjodu ta’ għeluq il-Fond ser jidentifika l-oqsma fejn hemm l-aktar bżonn u ser ifittex li jassigura li l-ħidma tiegħu tkun sostenibbli fit-tul. Fil-laqgħa tiegħu fi Brussell fil-15 u s-16 ta' Diċembru 2005, il-Kunsill Ewropew għamel sejha lill-Kummissjoni biex tieħu l-passi neċessarji biex jitkompla l-appoġġ ta' l-UE għall-Fond hekk kif jidħol fil-fażi finali kruċjali ta' ħidmietu sa l-2010[4]. Fid-dawl ta’ l-analiżi ta’ qabel, kontribuzzjonijiet ta’ l-UE ta’ EUR 15-il miljun qed jiġu proposti għal kull waħda mis-snin 2007, 2008, 2009 u 2010, li jammontaw għal kontribuzzjoni totali matul is-snin, ta’ EUR 60 miljun. Ir-Regolament il-ġdid tal-Kunsill għandu jeffettwa wkoll l-osservazzjonijiet magħmula fir-rapport tal-Kummissjoni dwar il-Fond, b'mod partikolari dawk li jsaħħu l-għanijiet ta' sinerġija u l-koordinazzjoni ma' l-interventi tal-Fondi Strutturali. Il-Fond għandu jagħti priorità lill-proġetti tat-tip bejn il fruntieri tal-Komunità, b'tali mod li jikkumplementaw l-attivitajiet tal-Programm PEACE għall-perjodu 2010 sa l-2006. 4. PROTEZZJONI TA’ L-INTERESSI FINANZJARJI TAL-KOMUNITÀ (HERCULE) Id-Deċiżjoni Nru 804/2004/KE tal-Parlament Ewropew u tal-Kunsill tal-21 ta' April 2004 stabbilitet programm ta' azzjoni biex jippromwovi Attivitajiet fil-qasam tal-protezzjoni ta' l-interessi finanzjarji Komunitarji (il-programm Erkole) Proposta għal Deċiżjoni li temenda u testendi d-Deċiżjoni Nru 804/2004/KE ġiet adottata mill-Kummissjoni fit-28 ta’ Ġunju 2006, u trażmessa lill-Awtorità tal-Baġit u l-Qorti ta’ l-Awdituri [SEC(2006) 826]. Issa huwa meħtieġ li jsir aġġornament tal-PDB 2007 biex jirrifletti n-natura estiża tal-Programm, li issa għandu jkopri l-attivitajiet fil-ġlieda kontra l-kuntrabandu u l-iffalsifikar tas-sigaretti u għandu jiġi estiż ukoll biex ikopri ċerti pajjiżi terzi. Il-PDB 2007 ippreveda approprjazzjonijiet ta’ impenn ta' EUR 7.7 miljuni, fir-riserva għall-parti relevanti tal-baġit 24 02 01. L-approprjazzjonijiet ta’ ħlas ammontaw għal EUR 4.62 miljuni fil-linja, b’EUR 1.98 miljuni oħra fir-riserva, sakemm isseħħ l-adozzjoni tad-Deċiżjoni riveduta. Issa, jekk jitqies l-iskop estiż tal-programm, qed jiġi propost li jiżdiedu EUR 6 miljuni oħra f’approprjazzjonijiet, u EUR 4.4 miljuni fi ħlasijiet, biex jitqegħdu f’riserva sakemm tiġi adottata l-bażi legali. 5. BIDLIET LI JOħORġU MILL-QAFAS FINANZJARJU MULTI-ANNWALI ġDID Wara l-adozzjoni mill-Kummissjoni fl-24 ta' Mejju ta' pakkett leġiżlattiv rivedut, konsistenti mal-limiti tan-nefqa annwali miftehma fil-qafas finanzjarju ġdid, u mnaqqxa fil-Ftehim Inter-Istituzzjonali ġdid, huwa meħtieġ li jiġu modifikati r-rimarki tal-baġit ta’ numru ta’ linji tal-baġit jew anki tan-nomenklatura tal-baġit, fl-intestaturi differenti. Id-dettalji sħaħ huma pprovduti fl-anness tal-baġit għal din l-Ittra ta’ Emenda. Madankollu, dwar in-nefqa agrikola, ta’ min jinnota li l-Kummissjoni tipproponi wkoll bidla fil-klassifikazzjoni ta’ l-ispiża, minn spiża mhux obbligatorja għal waħda obbligatorja għal-linji tal-baġit li ġejjin: 05 04 03 02 “Riżorsi ġenetiċi tal-pjanti u ta' l-annimali – Tlestija ta' miżuri preċedenti”; 05 07 01 05 – “Verifiki fuq l-applikazzjoni tar-regoli fl-agrikoltura”; 05 08 01 — “Netwerk ta' data tal-kontabilità ta' l-irziezet (FADN)”; Artikolu 05 08 02 — “Sondaġġi dwar l-istruttura ta' azjendi agrikoli”; 05 08 03 – “Ristrutturar ta' sistemi għal stħarriġ agrikolu”; 05 08 07 “Tlestija ta’ miżuri preċedenti fil-qasam ta’ l-informazzjoni” u 05 08 08 “Studju estern dwar l-impatt tad-Direttiva tal-Kunsill 2000/36/KE”. Il-Ftehim Interistituzzjonali mwaqqaf reċentement jikkonforma li nefqa agrikola ffinanzjata mill-Fond Agrikolu Ewropew ta’ Garanzija (EAGF) għandha tiġi kkunsidrata bħala spiża obbligatorja. In-nefqa eliġibbli għal finanzjament mill-EAGF hija elenkata fl-Artikoli 3 u 5 tar-Regolament tal-Kunsill dwar il-finanzjament tal-politika agrikola komuni, li għandu japplika mill-1 ta’ Jannar 2007[5]. B’paraguna mar-Regolament ta’ qabel, interventi addizzjonali jistgħu jiġu ffinanzjati mill-EAGF. Ghalhekk il-linji relatati ma’ dawn l-interventi, li qabel kienu ffinanzjati taħt intestatura 3 tal-perspettivi finanzjarji, għandhom jiġu kkunsidrati bħala nefqa obbligatorja. 6. FONDI STRUTTURALI U TA’ KOEżJONI U L-FOND EWROPEW GħAS-SAJD GħAL FONDI STRUTTURALI U TA’ KOEżJONI, IL-BAżI LEGALI ADOTTATA TBIDDEL ID-DISTRIBUZZJONI TAL-PAKKETT SħIħ TA’ INTESTATURA 1B FOST UħUD MILL-KOMPONENTI TIEGħU, U L-PDB JEħTIEġ LI JIġI ADATTAT SKOND IL-KAż. IL-KONTRIBUZZJONI TA’ INTESTATURA 1B GħALL-ISTRUMENT EWROPEW GħALL-VIċINAT U S-SħUBIJA (ENPI, KOOPERAZZJONI BEJN IL-FRUNTIERI) ISSA ġIET STABBILITA U T-TRASFERIMENT KORRISPONDENTI ISIR MIL-LINJA TA’ KOOPERAZZJONI TERRITORJALI TAL-FOND REGJONALI TA’ ŻVILUPP EWROPEW (ERDF) U L-LINJA ENPI. M’HEMM EBDA BIDLA FL-INTESTATURA SħIħA 1B GħALL-APPROPRJAZZJONIJIET TA’ IMPENN. HEMM UKOLL NUMRU TA’ KORREZZJONIJIET TEKNIċI. Għall-Fond Ewropew għas-Sajd, hemm bidla mill-“Objettiv ta' Konverġenza” għal “Konverġenza Esterna” biex tirrifletti l-aktar ftehim riċenti tal-qasma bejn reġuni ta’ konverġenza u non-konverġenza. It-tabella li ġejja tiġbor dawn il-bidliet. Qed qed jiġu spjegati f’aktar dettall hawn isfel. PDB 2007 | AL 2/2007 | Differenza | CA | PA | CA | PA | CA | PA | Fond Ewropew għas-Sajd (EFF) — Għan ta’ konverġenza | 11 06 12 | 425.522.172 | 227.778.312 | 425.295.599 | 227.668.652 | -226.573 | -109.660 | Fond Ewropew għas-Sajd (EFF) — Għan estern ta’ konverġenza | 11 06 13 | 141.368.451 | 73.568.120 | 141.595.024 | 73.677.780 | 226.573 | 109.660 | Bidla netta f’INTESTATURA 2 | 0 | 0 | Fond ta’ Koeżjoni (CF) | 13 04 02 | 7.116.881.844 | 1.691.967.816 | 7.121.426.147 | 1.693.079.985 | 4.544.303 | 1.112.169 | Bidla netta fil-Fond ta’ Koeżjoni | 4.544.303 | 1.112.169 | ERDF - Konverġenza | 13 03 16 | 20.713.696.132 | 3.048.644.731 | 20.676.478.574 | 3.043.946.283 | -37.217.558 | -4.698.448 | ERDF – Kompetittività reġjonali | 13 03 18 | 5.349.761.046 | 596.004.134 | 5.381.768.585 | 633.338.124 | 32.007.539 | 37.333.990 | Kooperazzjoni territorjali Ewropea ERDF | 13 03 19 | 1.110.410.848 | 170.883.799 | 1.055.259.758 | 158.130.591 | -55.151.090 | -12.753.208 | Assistenza Teknika Operattiva ERDF | 13 03 20 | 55.056.904 | 22.022.762 | 54.869.515 | 21.947.806 | -187.389 | -74.956 | Kooperazzjoni bejn il-Fruntieri – Kontribuzzjoni minn Intestatura 1b | 19 08 02 02 | p.m. | p.m. | 47.579.371 | 20.000.000 | 47.579.371 | 20.000.000 | Konverġenza ESF | 04 02 17 | 7.416.571.011 | 1.092.393.287 | 7.403.245.207 | 1.089.889.685 | -13.325.804 | -2.503.602 | ESF – Kompetittività reġjonali | 04 02 19 | 3.648.156.721 | 461.831.532 | 3.669.983.587 | 431.891.576 | 21.826.866 | -29.939.956 | Assistenza teknika operattiva ESF 2007-13 | 04 02 20 | 10.000.000 | 5.000.000 | 9.923.762 | 4.961.881 | -76.238 | -38.119 | Bidla netta fil-Fondi Strutturali | -4.544.303 | 7.325.701 | Bidla netta f’INTESTATURA 1b | 0 | 8.437.870 | L-approprjazzjonijiet ta’ impenn għal Fondi Strutturali u ta’ Koeżjoni ġew aġġustati biex jirriflettu ċ-ċifri finali fil-bażi legali miftehma. B’kollox, il-Fond ta’ Koeżjoni jaqla’ EUR 4,544 miljuni, u l-Fond Strutturali jitlef EUR 4,544 miljuni. Fi ħdan il-Fondi Strutturali, hemm tnaqqis fl-approprjazzjonijiet għal “Konverġenza”, u żieda ghal “Kompetittività Reġjonali”. L-approprjazzjonijiet ta’ impenn għat-tnaqqis fl-objettiv ta’ “Kooperazzjoni Territorjali”. Għal dan l-objettiv ukoll, il-kontribuzzjoni minn Intestatura 1b għall-Istrument Ewropew għal Viċinat u Sħubija (Kooperazzjoni bejn il-Fruntieri), jiġifieri EUR 47,579 miljuni, ġiet trasferita billi tnaqqset il-linja ta’ Kooperazzjoni Territorjali Ewropea ERDF u żdiedet il-linja ENPI għal Kooperazzjoni bejn il-Fruntieri. L-assistenza teknika hija ftit inqas minn dik fil-PDB. Dwar it-tqassim ta’ l-approprjazzjonijiet bejn l-ERDF u l-ESF, inżammet il-qasma fil-persentaġġ użata fil-PDB. L-appropjazzjonijiet totali ta’ ħlas jiżdiedu anki f’każ li ma jkun hemm ebda bidla netta fl-approprjazzjonijiet ta’ ħlas. Dan huwa essenzjalment minħabba li pagamenti minn qabel, ikkalkulati bħala persentaġġ tal-pakketti kollha ta' pprogrammar, huma ftit ogħla għall-Fond ta' Koeżjoni u l-bażi legali adottata dan l-aħħar żiedet l-allokazzjoni tal-Fond ta’ Koeżjoni a spejjeż tal-Fondi Strutturali. Barra minn hekk, l-approprjazzjonijiet ta’ ħlas maħsuba fil-baġit tal-Kooperazzjoni bejn il-Fruntieri skond il-linja ENPI huma ogħla mir-riduzzjoni korrispondenti fil-linja ta' Kooperazzjoni Territorjali ERDF, li tirrifletti stima ogħla tal-bżonnijiet ta' l-ENPI. Madankollu, fil-każi l-oħra kollha, l-ammont totali ta’ approprjazzjonijiet għal kull Oġġettiv inbidel skond il-bidliet fl-impenji, biex tkun riflessa l-bidla mistennija fil-ħlasijiet bil-quddiem. Saret ukoll korrezzjoni teknika fil-PDB billi ġie aġġustat il-bilanċ bejn l-approprjazzjonijiet ta’ ħlas ta’ l-ESF u l-ERDF għall-objettiv ta’ “Kompetittività Reġjonali”, billi tnaqqas il-ħlas għall-ESF u żdied dak għall-ERDF. L-aġġustament iffisser li l-pagamenti huma issa fl-istess proporzjon ta’ l-impenji kemm għall-ESF kif ukol għall-ERDF. 7. ĊENTRU KONġUNT TAR-RIċERKA (JRC) Fl-estensjoni tat-talba tal-Kummissjoni għas-sena 2006 permezz ta’ flessibbiltà fil-pjan ta’ l-organizzazzjoni (Artikolu 47 tar-Regolament finanzjarju), jaqbel li jiġi aġġustat il-pjan ta’organizzazzjoni tas-CCR għas-sena 2007 biex jassigura politika ta’ promozzjoni omoġenja għall-istaff kollu tal-Kummissjoni. Il-modifika proposta tintroduċi l-bidliet meħtieġa għal dan il-għan fl-istruttura tal-gradi tal-pjan ta' organizzazzjoni tas-CCR, filwaqt li jitqiesu l-promozzjonijiet previsti għas-sena 2006, mingħajr ma jinbidel l-għadd totali ta' impjegati, u lanqas ma jinqasmu fi gruppi skond il-karigi. Tintegra wkoll bidla fl-impieg AD5 ghal dak AD6 biex jippermetti r-reklutaġġ ta’ kandidati li ghaddew mill-eżami tar-riċerkaturi f’dan il-livell. Dan huwa ġġustfikat minħabba l-ħtieġa ta’ staff ikkwalifikat u speċjalizzat. Il-bidliet proposti ma jeħtieġux l-addattament ta’ approprjazzjonijiet propoosti mis-CCR, minħabba li l-evoluzzjoni tal-karriera hija koperta fi ħdan il-parametri ta' l-avvanz tal-GVT (Glissement Vieillesse Technicité). Modifika għall-pjan ta’ organizzazjoni ta-CCR – LR APB 2007 | Riċerka u żvilupp teknoloġiku – Centru Konġunt ta’ Riċerka | Kategoriji u gradi | Gradi APB 2007 | Modifika LR APB 2007 | Gradi 2007 wara LR | AD 16 | 2 | 0 | 2 | AD 15 | 10 | 0 | 10 | AD 14 | 36 | 0 | 36 | AD 13 | 9 | 0 | 9 | AD 12 | 204 | 20 | 224 | AD 11 | 178 | 37 | 215 | AD 10 | 166 | -29 | 137 | AD 9 | 30 | 0 | 30 | AD 8 | 69 | -8 | 61 | AD 7 | 10 | 0 | 10 | AD 6 | 94 | 20 | 114 | AD 5 | 60 | -40 | 20 | Total AD | 868 | 0 | 868 | AST 11 | 14 | 0 | 14 | AST 10 | 69 | 0 | 69 | AST 9 | 42 | 4 | 46 | AST 8 | 106 | 2 | 108 | AST 7 | 124 | 11 | 135 | AST 6 | 243 | -4 | 239 | AST 5 | 122 | -2 | 120 | AST 4 | 135 | -11 | 124 | AST 3 | 151 | 0 | 151 | AST 2 | 35 | 0 | 35 | AST 1 | 48 | 0 | 48 | Total AST | 1 089 | 0 | 1 089 | Total ġenerali | 1 957 | 0 | 1 957 | 8. AġġUSTAMENTI FIL-BAġIT WARA L-IMMODERNIZZAR TAS-SISTEMA TA’ KONTABILITÀ 8.1. Kopertura ta’ l-ispiża in konnessjoni ma’ l-amministrazzjoni tat-teżor Wara l-modernizzar tas-sistema ta’ kontabilità tal-Kummissjoni, u l-ħtieġa li jingħalqu għadd ta' kontijiet mhux tal-baġit li kellhom bilanċi kbar għal numru ta' snin, il-Kummissjoni diġà pproponiet, fil-PDAB 5/2006, il-ħolqien ta' punt ġdid 27 01 12 02 – “Il-Kopertura ta’ l-ispiża in konnessjoni ma’ l-amministrazzjoni tat-teżor”, bir-rimarki li ġejjin: “Din l-approprjazzjoni hija maħsuba biex tkopri aġġustamenti tal-baġit: - għal kontijiet tal-flus akkont, fejn ittieħdu l-miżuri kollha meħtieġa mill-uffiċjal li jawtorizza biex jieħu ħsieb is-sitwazzjoni u fejn l-ispiża ta’ aġġustament ma tista tiġi rreġistrata f’linja speċifika tal-baġit, - f’sitwazzjonijiet fejn talba ġiet ikkanċellata kollha jew parti minnha, wara li ġiet irreġistrata fil-kontijiet bħala dħul (b’mod partikolari fil-każ ta’ kumpens fil-każ ta’ telf), - f’każijiet fejn il-VAT ma nġabritx u fejn m’huwiex aktar possibbli li jiġi reġistrat l-ammont fil-linja li kopriet in-nefqa ewlenija, - għal kull interess dwar il-każijiet imsemmija qabel, fejn ma tistax tkun reġistrata f’linja oħra speċifika tal-baġit.” Il-Kummissjoni pproponiet ukoll li tittrasferixxi għal dan il-punt ġdid tal-baġit it-tieni paragrafu tar-rimarki tal-punt tal-baġit 27 01 12 01 “Spejjeż Finanzjarji”, li jgħid hekk: “Dan il-punt maħsub biex jakkomoda, jekk meħtieġ, approprjazzjoni biex tkopri kull telf li jirriżulta mil-likwidazzjoni jew il-waqfien ta’ attivitajiet ta’ banek li magħhom il-Kummissjoni għandha kontijiet għall-iskopijiet ta’ ħlas antiċipat.” Dawn il-bidliet għandhom jiddaħħlu wkoll fil-PDB 2007, b’annotazzjoni nominali (“p.m"). 8.2. Il-Ħolqien ta’ punt ġdid tal-baġit 21 01 04 10 – Kontribuzzjoni ta’ l-EDF lill-ispiża komuni amministrattiva ta’ appoġġ: Il-Kummissjoni tipproponi wkoll il-ħolqien ta’ punt ġdid tal-baġit 21 01 04 10, kif sar fil-każ tal-PDAB 5/2006. Skond it-termini tal-Ftehim Intern għad-disa’ EDF, parti mill-pakkett EDF tiġi użata biex jitħallsu l-ispejjeż tal-baġit tal-Komunità fl-appoġġ ta' l-implimentazzjoni ta' l-EDF fid-delegazzjonijiet ta' l-UE, bħal ma huwa l-istaff estern, il-kera, utilitajiet eċċ. Minħabba li l-baġit għall-EDF huwa differenti minn dak tal-Komunità, il-Kummissjoni tistabbilixi ordni ta’ rkupru lill-EDF fil-bidu ta’ kull sena finanzjarja skond stima ta' l-ispiża tas-sena ta’ qabel. Matul is-sena, tqassim tan-nefqa, li għandu jkun imqassam b’mod xieraq fuq il-punti amministrattivi differenti tal-baġit kif ukoll fuq l-EDF, isir fuq kont speċjali li mhuwiex fil-baġit li huwa għal ta’ l-apposta. Dan ifisser li attwalment ir-rappurtaġġ tal-baġit tal-Kummissjoni ma jinkludix l-ammont ta' nefqa ffinanzjata mill-EDF. Biex ikun hemm trattament suċċessiv u effiċjenti, u rappurtaġġ komplet ta’ l-implimentazzjoni tal-baġit, qed jiġi propost li tinħoloq linja tal-baġit li fiha l-approprjazzjonijiet għall-impenji u l-ħlasijiet jiġu inklużi awtomatikament wara li jissarrfu l-fondi li tirċievi l-EDF. Il-miżura proposta hija teknikament meħtieġa mis-sistema ta’ kontabilità bbażata fuq id-dovut li ser tiġi installata fid-Delegazzjonijiet, u ser ittejjeb b’mod sostanzjali l-kontabilità u t-trasparenza fit-tranżazzjonijiet. Il-bidla m’għandha ebda impatt fuq l-ammonti fuq id-dħul u l-ħruġ jew fuq il-livell ta' l-iffinanzjar. Din il-linja tippermetti l-użu ta’ strumenti komuni ta’ rappurtaġġ għad-dħul u n-nefqa ta’ l-EDF. Il-kontribuzzjoni finanzjarja mill-EDF hija meqjusa bħala dħul assenjat u huwa propost “p.m” għall-approprjazzjonijiet tal-ħlas u l-impenji. 9. FOND EWROPEW GħALL-INVESTIMENTI Il-Fond Ewropew għall-Investiment ser itemm ir-riżorsi tiegħu sa nofs l-2007, u għalhekk, il-Bord tad-Diretturi ta’ l-EIF jipproponi ż-żieda tal-kapital sottoskritt sa 50% f’termini nominali. L-Artikolu 3 tad-Deċiżjoni tal-Kunsill 94/375/KE tispeċifika li ż-żieda possibbli fil-kapital għandha tiġi deċiża b’mod unanimu mill-Kunsill, li jaġixxi fuq proposta tal-Kummissjoni u wara li jikkonsulta mal-Parlament Ewropew. Proposta leġiżlattiva fuq iż-żieda kapitali ta’ l-EIF mistennija tiġi adottata mill-Kummissjoni sa l-aħħar tas-sena. L-ispiża taż-żieda fil-kapital ser tkun koperta matul il-perjodu 2007-2010 mill-punt tal-baġit 01 04 09 01, kif propost fil-PDB 2007. Il-prezz totali tax-xiri ta’ l-ishma li għandu jitħallas lill-Fond jinkludi l-valur nominali tal-kapital imħallas u l-ishma tal- premium , li jirriflettu l-andament finanzjarju tal-Fond. Biex tagħmel tajjeb ghal xi inċertezzi fil-prezz, il-proposta tal-Kummissjoni tipprevedi l-użu ta’ dividends imħallsa mill-Fond lill-Komunità matul il-perjodu ta’ erba’ snin biex tkopri parti mill-ispiża taż-żieda tal-kapital. L-Artikolu 10 tar-Regoli ta’ implimentazzjoni tar-Regolament Finanzjarju jindikaw li strutturi u kummenti xierqa tal-baġit huma meħtieġa biex jakkomodaw id-dħul assenjat. Għalhekk, l-ittra ta’ emenda tipproponi kummenti aġġornati dwar il-baġit fil-punt dwar l-ispiża tal-baġit 01 04 09 01 “Dispożizzjoni ta’ l-EIF ta’ l-ishma mħallsa tal-kapital sottoskritt”, u l-artikolu tad-dħul 850 “ Dividends imħallsa mill-EIF”. 10. IL-PJATTAFORMA TA’ L-ORGANIZZAZZJONIJIET SOċJALI NON GOVERNATTIVI EWROPEJ Il-proposta tal-Kummissjoni biex tistabbilixi l-programm “Ċittadini għall-Ewropa” biex jippromwovi ċittadinanza Ewropea attiva għall-perjodu 2007-2013, jinkludi fost azzjonijiet oħra, l-appoġġ strutturali għall-organizzazzjonijiet tas-soċjetà ċivili f'livell Ewropew (Azzjoni 2: Soċjetà Ċivili Attiva fl-Ewropa). Skond il-perspettiva finanzjarja preċedenti il-Pjattoforma ta’ l-NGOs Soċjali Ewropej, kif ukoll organizzazzjonijiet oħra tas-soċjeta ċivili ġew iffinanzjati taħt Intestatura 3. Skond il-qafas finanzjarju multi-annwali ġdid il-bażi legali Ċittadini għall-Ewropa jinsab fl-Intestatura 3b. Minħabba li l-attivitajiet kollha tad-DG EMPL huma finanzjati taħt Intestatura 1a, l-artikolu tal-baġit 04 04 09, li jikkorrispondi ma’ l-ispejjeż kurrenti tal-Pjattoforma ta’ l-Organizzazzjonijiet Soċjali Non-governattivi Ewropej, iddaħħlet fil-PDB 2007 taħt Intestatura 1a. Għalhekk hija meħtieġa korrezzjoni teknika biex tinkludi dan l-artikolu tal-baġit taħt Intestatura 3b b’konformità mal-bażi legali. Dan jinvolvi ċ-ċaqlieq mill-ġdid ta’ EUR 620,000 kemm fl-approprjazzjonijiet ta’ impenn kif ukoll ta’ ħlas mill-Intestatura 1a għall-Intestatura 3b. 11. PARTEċIPAZZJONI TAL-KONFEDERAZZJONI ŻVIZZERA FIL-PROGRAMMI KOMUNITARJI Biex titqies l-implimentazzjoni tal-ftehim bejn il-Komunità Ewropea u l-Konfederazzjoni Żvizzera dwar il-parteċipazzjoni Żvizzera f’għadd ta’ programmi Komunitarji, ir-rimarki relatati tal-baġit ta’ dawn il-programmi għandhom jiġu aġġornati. Id-dettalji sħaħ huma elenkati fl-anness tal-baġit, u huma dwar il-Programm Statistiku tal-Komunità, it-Tagħlim tul il-Ħajja, iż-Żgħażagħ fl-Azzjoni, il-Media, u l-Aġenzija Ambjentali Ewropea. TABELLA MQASSRA SKOND IT-TITOLI TAL-QAFAS FINANZJARJU Qafas finanzjarjuIntestatura/Subintestatura | Qafas finanzjarju 2007 | APB 2007 (inkluża l-IA nru 1/2007[6]) | AL 2/2007 | APB 2006 + IA 1 u 2/2007 | |CA |PA |CA |PA |CA |PA |CA |PA | | 1. TKABBIR SOSTENIBBLI | | | | | | | | | | 1a. Kompetittività għat-tkabbir ekonomiku u l-ħolqien ta’ l-impjiegi |8 918 000 000 | |8 796 103 511 |6 943 524 511 |+520 380 000 |+3 780 000 |9 316 483 511 |6 947 304 511 | |1b. Koeżjoni għat-tkabbir ekonomiku u l-ħolqien ta’ l-impjiegi |45 487 000 000 | |45 486 558 504 |37 790 265 808 | |+8 437 870 |45 486 558 504 |37 798 703 678 | | Total | 54 405 000 000 | |54 282 662 015 | 44 733 790 319 | |12 217 870 | 54 803 042 015 | 44 746 008 189 | | Marġni | | |122 337 985 | | | |101 957 985[7] | | | 2. KONSERVAZZJONI U ĠESTJONI TAR-RIŻORSI NATURALI | | | | | | | | | | Nefqa agrikola (nefqa relatata mas-suq u ħlasijiet diretti) |45 759 000 000 | |43 684 007 000 |43 407 987 756 | | |43 684 007 000 |43 407 987 756 | | Total | 58 351 000 000 | |57 217 576 036 | 55 683 381 736 | | |57 217 576 036 | 55 683 381 736 | | Marġni | | |1 133 423 964 | | | |1 133 423 964 | | | 3. ĊITTADINANZA, LIBERTÀ, SIGURTÀ U ĠUSTIZZJA | | | | | | | | | | 3a. Ħelsien, Sigurtà u Ġustizzja |637 000 000 | | 571 339 000 |426 989 000 | | |571 339 000 |426 989 000 | |3b. Ċittadinanza | 636 000 000 | |603 055 000 |679 632 652 |+620 000 |+620 000 |603 675 000 |680 252 652 | | Total | 1 273 000 000 | |1 174 394 000 | 1 106 621 652 | | |1 175 014 000 | 1 107 241 652 | | Marġni | | |98 606 000 | | | |97 986 000 | | | 4. UE BĦALA SIEĦBA GLOBALI[8] |6 578 000 000 | | 6 702 527 000 | 7 447 469 578 | | | 6 702 527 000 | 7 447 469 578 | | Marġni | | | 110 000 000 | | | | 110 000 000 | | | 5. AMMINISTRAZZJONI[9] |7 039 000 000 | |7 002 283 649 | 7 002 183 649 | | |7 002 283 649 | 7 002 183 649 | | Marġni | | | 112 716 351 | | | | 112 716 351 | | | 6. KUMPENS | 445 000 000 | |444 646 152 | 444 646 152 | | |444 646 152 | 444 646 152 | | Marġni | | | 353 848 | | | | 353 848 | | | TOTAL | 128 091 000 000 | 123 790 000 000 | 126 824 088 852 | 116 418 093 086 | +521 000 000 | +12 837 870 | 127 345 088 852 | 116 430 930 956 | | Marġni | | |1 577 438 148 | 7 447 906 914 | | |1 556 438 148 | 7 435 069 044 | | [1] ĠU L 248, 16.9.2002, p. 1. [2] Ammont li joħroġ mid-differenza bejn l-approprjazzjonijiet totali ta’ impenn li jiskadu u l-approrpjazzjonijiet ta’ impenn ta’ l-operazzjonijiet strutturali (Intestatura 2 skond il-Perspettivi Finanzjarji 2000-2006 u l-Intestatura futura 1b skond il-qafas multi-annwali ġdid 2007-2013.) [3] Minn issa 'l quddiem imsejjaħ “Il-Programm PEACE” [4] Konklużjonijiet tal-Presidenza – il-Kunsill Ewropew ta’ Brussell 15-16 ta' Diċembru 2005; Kunsill ta’ l-UE Nru 15914/1/05 (Konkl 3) tas-16.12.2005. [5] Ir-Regolament tal-Kunsill (KE) Nru 1290/2005 tat-21 ta' Ġunju 2005 [6] AL 1/2007 ma kelliex effett fuq in-nefqa, imma fuq id-dħul biss. [7] L-EDF ma jinkludix il-kalkolu tal-marġni taħt l-Intestatura 1a. [8] Il-marġni għall-2007 fl-intestatura 4 ma jinkludix l-approprjazzjonijiet relatati mar-Riżerva għal Għajnuna f'Emerġenza (EUR 234,5 miljuni). [9] Biex jiġi kkalkulat il-marġni taħt il-limitu għall-intestatura 5, titqies in-nota tal-qiegħ (1) tal-qafas finanzjarju 2007-2013 għal ammont ta’ EUR 76 miljun mill-kontribuzzjonijiet għall-istaff għall-iskema ta’ pensjonijiet.